تورک دستانلاری، بوتون دونیا ادبیاتلاریندا اولدوغو کیمی تورک ادبیاتی‌نین دا ایلک اؤرنکلری‌دیر. . تورک ادبیات گله‌نگی ایچینده "دستان" تئرمینی بیردن چوخ نظم شکلی و تورو اۆچون ایشلنمیش و ایشلنیلمکده‌دیر. اسکی تورک ادبیاتی نظم شکیللریندن مثنویلرین بیر بؤلومو و منظوم حیکایه‌لر، آنونیم ادبیاتدا و آشیق ادبیاتیندا قوشما ویا مانی(بایاتی) دؤردلوکلری ایله یازیلان ویا سؤیله‌نن فردی، سوسیال،تاریخی، آجیقلی ویا گولونج اولایلاری تحکیه تئکنیکی ایله چئشیدلی اوسلوبلارلا کؤچورن نظم تورونه و بو یازیدا اله آلینان کایناتین، اینسانلیغین، میلّتلرین یارادیلیشینی،گلیشیمینی، حیاتدا قالما موباریزه‌لرینی و چئشیدلی اولای و نسنه‌لرله ایلگیلی سبب آچیقلایان و باتی ادبیاتیندا "ائپوس" تئرمینی ‌ایله آنیلان اثرلرین تمامی ده تورک ادبیاتی گله‌نگی ایچینده "دستان" آدی ایله آنیلماقدادیر.